EkBass/fiwiki-20250220-pages-articles huggingface dataset:
Tuhkapuumuura

Tuhkapuumuura (Thamnophilus unicolor) on puumuurien heimoon kuuluva varpuslintu. Tuhkapuumuuraa tavataan Kolumbiassa, Ecuadorissa ja Perussa, ja sen levinneisyysalueen pinta-ala on noin 1 370 000 km2. Vuonna 1996 lajia kuvailtiin melko yleiseksi. Se on kuitenkin vähenemässä elinympäristöjen tuhoutumisen takia, mutta laajan levinneisyysalueen ansiosta se on luokiteltu elinvoimaiseksi. == Lähteet == Luokka:Puumuurat Luokka:Elinvoimaiset lajit
Koukkunokkamuura

Koukkunokkamuura (Thamnophilus aethiops) on puumuurien heimoon kuuluva varpuslintu. Koukkunokkamuuraa tavataan laajalla alueella Etelä-Amerikan pohjoispuoliskolla. Sitä esiintyy Boliviassa, Brasiliassa, Kolumbiassa, Ecuadorissa, Perussa ja Venezuelassa, ja sen levinneisyysalueen pinta-ala on noin 8 180 000 km2. Laji on vähenemässä elinympäristöjen tuhoutumisen takia, mutta laajan levinneisyysalueen ansiosta se on luokiteltu elinvoimaiseksi. == Lähteet == Luokka:Puumuurat Luokka:Elinvoimaiset lajit
Ylänköpuumuura

Ylänköpuumuura (Thamnophilus aroyae) on puumuurien heimoon kuuluva varpuslintu. Ylänköpuumuuraa tavataan Boliviassa ja Perussa, ja sen levinneisyysalueen pinta-ala on noin 77 000 km2. Laji on vähenemässä elinympäristöjen tuhoutumisen takia, mutta laajan levinneisyysalueen ansiosta se on luokiteltu elinvoimaiseksi. == Lähteet == Luokka:Puumuurat Luokka:Elinvoimaiset lajit
Lafia

Lafia, aiemmalta nimeltään Lafia Beri-Beri, on Nigerian Nasarawan osavaltion pääkaupunki ja yksi osavaltion paikallishallintoalueista (LGA). Se sijaitsee Nigerian keskiosassa, Lafiaan saapuu rautatielinja Port Harcourtista ja Lafia on Makurdista Josiin johtavan valtatien varrella. Lafia sijaitsee linnuntietä 128 kilometriä pääkaupunki Abujasta itäkaakkoon. Vuonna 2006 Lafian väkiluku oli 330 712. Alkujaan paikalla sijaitsi aragojen pieni kaupunki (Anane). Lafiasta tuli merkittävä paikallinen päällikkökunta 1800-luvun alussa. Mohamman Agwen hallinnon aikana (1881–1903) Lafian markkinoista tuli eräs tärkeimmistä Benuen laaksossa ja sieltä avattiin kauppareitti 90 kilometriä lounaaseen sijaitsevaan Lokoon, Benuejoen jokisatamaan. Vuonna 1903 pohjoista Nigeriaa kontrolloineet britit tunnustivat päällikkö Musan Lafian ensimmäiseksi emiiriksi. Emiraatti muodosti valtaosan Benuen provinssin Lafian seudusta. Vuonna 1967 kaupungista tuli osa Benue-Plateaun osavaltiota, ja 1976 se liitettiin Plateaun osavaltioon. Vuonna 1996 Lafiasta tuli uuden Nasarawan osavaltion pääkaupunki. Nykyään Lafia on seesaminsiementen ja soijapapujen keräilypiste ja kaupankäynnin keskus jamssille, durralle, hirssiille ja puuvillalle. Maanviljelyn ohella puuvillan kutominen ja värjäys ovat olleet vakituisen väestön perinteistä toimintaa. Lähistöltä louhitaan tinaa ja kolumbiittia ja kaupungin kaakkoispuolella on kivihiliesiintymä. Kaupungissa sijaitsee esimerkiksi emiirin palatsi, Lafian keskusmoskeija ja Lafian federaatioyliopisto (2010). == Lähteet == == Aiheesta muualla == Luokka:Nigerian kaupungit
Karibianmuura

Karibianmuura (Thamnophilus melanonotus) on puumuurien heimoon kuuluva varpuslintu. Karibianmuuraa tavataan Karibianmeren rannikon läheisyydessä Kolumbiassa ja Venezuelassa, ja sen levinneisyysalueen pinta-ala on noin 328 000 km2. Laji on vähenemässä elinympäristöjen tuhoutumisen takia, mutta laajan levinneisyysalueen ansiosta se on luokiteltu elinvoimaiseksi. == Lähteet == Luokka:Puumuurat Luokka:Elinvoimaiset lajit
Mustakurkkumuura

Mustakurkkumuura (Thamnophilus melanothorax) on puumuurien heimoon kuuluva varpuslintu. Mustakurkkumuuraa tavataan Brasiliassa, Ranskan Guianassa, Guyanassa ja Surinamessa, ja sen levinneisyysalueen pinta-ala on noin 713 000 km2. Laji on vähenemässä elinympäristöjen tuhoutumisen takia, mutta laajan levinneisyysalueen ansiosta se on luokiteltu elinvoimaiseksi. == Lähteet == Luokka:Puumuurat Luokka:Elinvoimaiset lajit
Ole Knapp

Ole Knapp (8. marraskuuta 1931 Gjøvik – 4. marraskuuta 2015) oli norjalainen työväenpuolueen poliitikko ja ammattiyhdistystoimija. Hän toimi Landsorganisasjonenin varapuheenjohtajana 1987–1990 sekä Norjan elinkeinoministerinä 1990–1992. Hän oli koulutukseltaan mekaanikko. ==Lähteet== ==Aiheesta muualla== * Ole Knapp Norjan suurkäräjien verkkosivuilla Luokka:Norjan ministerit Luokka:Norjalaiset ammattiyhdistysjohtajat Luokka:Vuonna 1931 syntyneet Luokka:Vuonna 2015 kuolleet
Amazonianpuumuura

250px|thumb|vasen|Naaras Amazonianpuumuura (Thamnophilus amazonicus) on puumuurien heimoon kuuluva varpuslintu. Amazonianpuumuuraa tavataan laajalla alueella Etelä-Amerikan pohjoispuoliskolla. Sitä esiintyy Boliviassa, Brasiliassa, Kolumbiassa, Equadorissa, Ranskan Guianassa, Guyanassa, Perussa, Surinamessa ja Venezuelassa, ja sen levinneisyysalueen pinta-ala on noin 7 120 000 km2. Vuonna 1996 lajia pidettiin melko yleisenä. Vuoden 2016 uhanalaisuusarvioinnissa se on luokiteltu elinvoimaiseksi. == Lähteet == Luokka:Puumuurat Luokka:Elinvoimaiset lajit
Finn Kristensen

Finn Kristensen (s. 24. heinäkuuta 1936 Brevik) on norjalainen työväenpuolueen poliitikko. Hän on istunut suurkäräjillä vuosina 1965–1985 sekä toiminut Norjan teollisuusministerinä 1981, elinkeinoministerinä 1986–1989 ja 1992–1993 sekä öljy- ja energiaministerinä 1990–1993. Vuosina 1989–1990 hän johti Statoilia. ==Lähteet== ==Aiheesta muualla== * Finn Kristensen Norjan suurkäräjien verkkosivuilla Luokka:Norjan ministerit Luokka:Vuonna 1936 syntyneet Luokka:Elävät henkilöt
Brock Purdy

Brock Purdy (s. 27. joulukuuta 1999) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Purdy edustaa NFL- liigassa pelaavaa San Francisco 49ersia. San Francisco 49ers varasi Purdyn seitsemännellä kierroksella 262. varausvuorolla vuoden 2022 varaustilaisuudessa. Ennen NFL-varausta hän pelasi Iowan osavaltionyliopiston joukkueessa. Purdy on pelannut yhdeksässä NFL:n runkosarjan ottelussa. Näistä hän on aloittanut viisi ottelua. Pelaamissaan otteluissa Purdylla on 170 heittoyritystä. Näistä 114 eli 67,1% on onnistunut ja hänellä on 1 374 heitettyä jaardia. Hän on heittänyt 13 touchdownia ja neljä syötönkatkoa. Hänet on säkitety 11 kertaa. Tilastot päivitetty kauden 2022 runkosarjan jälkeen. https://www.pro-football-reference.com/players/P/PurdBr00.htm NFL valitsi Purdyn NFC-konferenssin kuukauden tulokkaaksi joulukuussa 2022 ja tammikuussa 2023. https://www.49ers.com/news/brock-purdy-named-nfc-offensive- rookie-of-the-month == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1999 syntyneet Luokka:Elävät henkilöt
Tepuipuumuura

Tepuipuumuura eli tepuinpuumuura (Thamnophilus insignis) on puumuurien heimoon kuuluva varpuslintu. Tepuipuumuuraa tavataan Brasiliassa, Guyanassa ja Venezuelassa, ja sen levinneisyysalueen pinta-ala on noin 278 000 km2. Laji on vähenemässä elinympäristöjen tuhoutumisen takia, mutta laajan levinneisyysalueen ansiosta se on luokiteltu elinvoimaiseksi. == Lähteet == Luokka:Puumuurat Luokka:Elinvoimaiset lajit
Acrenpuumuura

Acrenpuumuura (Thamnophilus divisorius) on puumuurien heimoon kuuluva varpuslintu. Acrenpuumuuraa tavataan Brasilian ja Perun rajan läheisyydessä, ja sen levinneisyysalueen pinta-ala on noin 4 000 km2. Lajin kanta on vakaa ja se on luokiteltu elinvoimaiseksi pienestä levinneisyysalueesta huolimatta. . == Lähteet == Luokka:Puumuurat Luokka:Elinvoimaiset lajit
Arbeidernes Opplysningsforbund

Arbeidernes Opplysningsforbund (lyh. AOF; suom. Työväen sivistysliitto) on norjalainen sivistystyön järjestö. Sen perusti Haakon Lie vuonna 1931 ja se tekee läheistä yhteistyötä Työväenpuolueen sekä Landsorganisasjonenin kanssa. Kurs for arbeiderkvinner på Malmøya2.jpg|AOF:n järjestämä kurssi vuonna 1947. ==Lähteet== ==Aiheesta muualla== * AOF:n verkkosivut Luokka:Kulttuurijärjestöt Luokka:Norjalaiset järjestöt
Afrikan vapahduksen inhimillinen ritarikunta

Afrikan vapahduksen inhimillinen ritarikunta () on liberialainen ritarikunta, joka perustettiin 13. tammikuuta 1879 presidentti Anthony W. Gardinerin kaudella. Maan hallitus myöntää sitä tunnustuksena sellaisille henkilöille, jotka ovat ansioituneet humanitaarisen työn, kansakunnan hyödyksi tehdyn työn ja afroamerikkalaisten tasa-arvon parantamisen saralla Liberiassa. Kunnianosoitusta jaetaan kolmessa luokassa: * I luokka * II luokka * III luokka == Lähteet == Luokka:Liberian kunniamerkit
Mohamed Khalil Jendoubi

Mohamed Khalil Jendoubi (, s. 1. kesäkuuta 2002 Tebourba) on tunisialainen taekwondoin ja olympiamitalisti. Jendoubi osallistui Tokion olympialaisissa 2020 58 kg sarjaan. Hän voitti avauskierroksella Mihail Artamonovin 25–18 ja puolivälierissä etiopialaisen Solomon Demsen 32–9. Välierissä Jendoubi voitti eteläkorealaisen Jang Junin 25–19, mutta hävisi loppuottelussa italialaiselle Vito Dell'Aquilalle 16–12. Jendoubilla on myös yksi mm-pronssi vuodelta 2022 ja kaksi Afrikan mestaruutta vuosilta 2022 ja 2021. ==Lähteet== Luokka:Tunisialaiset taekwondoinit Luokka:Tunisialaiset olympiamitalistit Luokka:Vuonna 2002 syntyneet Luokka:Elävät henkilöt
Boeing E-6 Mercury

Boeing E-6 Mercury on yhdysvaltalainen johtokeskus- ja kommunikaatiolentokone, joka perustuu Boeing 707 -koneeseen. Ensimmäinen malli otettiin käyttöön Yhdysvaltain laivastossa vuonna 1989 korvaamaan Lockheed EC-130Q -koneet. Uudempien E-6B -koneiden tehtävä on välittää hallinnon käskyt laivaston ydinsukellusveneille (nk. TACAMO), ja ne voivat ohjata Minuteman -ydinohjuksia. E-6B korvasi Yhdysvaltain ilmavoimien EC-135C:t Looking Glass- operaatiossa. E-6 -koneet ovat sijoitettuna Oklahomassa, Tinker Air Force Basessa. == Lähteet == E-6 Luokka:Sotilaslentokoneet
Sultan Al Jaber

Sultan Al Jaber () on arabiemiraattilainen liikemies ja poliitikko. Al Jaber on suorittanut taloustieteen tohtorin tutkinnon Britanniassa Coventryn yliopistossa, MBA:n California State Universityssä, ja kemian insinöörin kanditutkinnon University of Southern Californiassa Yhdysvalloissa. Al Jaber toimii Arabiemiraattien teollisuus- ja teknologiaministerinä sekä maan ilmastolähettiläänä. Hän on edustanut maataan useissa ilmastokokouksissa. Hän on valtiollisen öljy-yhtiön Abu Dhabi National Oil Companyn (ADNOC) johtaja. Al Jaber on myös Masdar-nimisen uusiutuvan energian yrityksen perustaja ja toimitusjohtaja. Tammikuussa 2023 Arabiemiraatit nimitti Al Jaberin Dubain ilmastokokouksen (COP28) puheenjohtajaksi. Monet ilmastoaktivistit kyseenalaistivat nimityksen ja Al Jaberin sitoutuneisuuden kokouksen tavoitteisiin, sillä hän oli vain muutamia kuukausia aikaisemmin kertonut yrityksensä pyrkivän lisäämään öljyntuotantoa rajusti. Al Jaber puolustautui sanomalla, että maailma tarvitsee nyt mahdollisimman paljon energiaa mahdollisimman vähäisillä päästöillä, ja yhdistelmä on mahdollinen vain kun yhdistetään sekä fossiilisia että uusiutuvia energianlähteitä. == Katso myös == * Masdar Institute of Science and Technology == Lähteet == == Aiheesta muualla == * His Excellency Dr Sultan bin Ahmed Al Jaber AE Ministry of Industry and Advanced Technology * Masdar Luokka:Arabiemiraattilaiset ministerit Luokka:Syntymävuosi puuttuu Luokka:Elävät henkilöt
Pekanpää

Pekanpää on kylä Ylitornion kunnassa Tornionjoen varrella, noin 17 km etelään Ylitornion kuntakeskuksesta ja 46 km pohjoiseen Tornion keskustasta. Pekanpään eteläosassa sijaitsee yksi Tornionjoen lukuisista koskista Vuennonkoski. Nykypäivänä Pekanpäässä asuu ympärivuotisesti noin 15 henkilöä, mutta loma- aikoina väkiluku kasvaa mökeillä vierailevien henkilöiden vuoksi. == Historia == Tornionlaakson keskiaikaisen asutuksen ydinaluetta on ollut Kainuunkylän alue. Pekanpään alueella suoritettiin arkeologiset kaivaukset vuonna 1975. Tämä Kannalan kaivausten tulos osoitti, että lähes tuhat vuotta sitten Pekanpään alueella on ollut asutusta. Arvokkain kaivauksista löytynyt esine on harava, joka todistaa maanviljelyä harjoitetun jo siihen aikaan. Kaivausten kohteena on ollut myös Poikkilahdella sijaitseva Lassheikin pahta. Tutkijat arvelivat, että paikalla olevat kivet ovat muinaiset käräjäkivet. Esihistoriallisena aikana oli Tornionlaakso meren peitossa. Rousuvaaran kalliot ovat muodostuneet jääkausien seurauksena. Suomen sodan päättyessä vuonna 1809 Suomi oli Ruotsin vallan alainen. Rajaneuvottelut kestivät pitkään, sillä ruotsalaiset olisivat halunneet rajaksi Kemijoen ja silloinen Venäjän keisari Aleksanteri I Kainuunjoen. Kerrotaan, että keisarilla oli syntymäpäivä ja siksi hän heltyi perääntymään alkuperäisestä vaatimuksestaan. Riita pantiin kahtia ja rajaksi tuli Tornionjoki. == Luontopolku == Pekanpäässä sijaitsee luontopolku, joka on tehty Rousuvaaraan. Sen korkeimmalla kohdalta on näköalat Ruotsin puolelle. Ylhäällä on myös laavu. Polun pituus on n. 1,5 km. Matkan varrella on 13 opastetaulua, joissa on sanoin ja kuvin tietoa Pekanpään historiasta sekä vaaran luonnosta. Luontopolku tehtiin vuosina 1999–2000 Pekanpään kylätoimikunnan aloitteesta. Työn suoritti Lapin ympäristökeskus. Rousuvaara on luokiteltu luonnonsuojelualueeksi Ylitornion kunnan päätöksellä. == Pekanpään laiturivaihde == Pekanpäässä sijaitsi vuonna 1926 rakennettu rautatieliikennepaikka, jonka kautta kulki sekä henkilö- että tavaraliikennettä. Seisakkeella sijaitsi asemarakennus, joka purettiin samoihin aikoihin kuin henkilöliikenteen (1967) ja tavaraliikenteen (1968) lakkauttaminen tapahtui. Asemarakennuksen vieressä sijaitsi vesitorni, jonne pumpattiin vettä Lampisenjärvestä. Asemarakennuksen kautta pystyttiin tarvittaessa pumppaamaan vettä junien käyttöön. == Lähteet == Luokka:Ylitornion kylät
Leo Hjelde

Leo Fuhr Hjelde (s. 26. elokuuta 2003 Nottingham, Englanti, Yhdistynyt kuningaskunta) on norjalainen jalkapalloilija. Hän on pelipaikaltaan puolustaja. Hän edustaa Englannin mestaruussarjassa pelaavaa Sunderlandia. Hän on pelannut Norjan nuorisomaajoukkueissa alle 16-vuotiaista alle 21-vuotiaisiin. Hjelde siirtyi Norjasta skotlantilaisseura Celticin junioreihin kesällä 2019. Hän pelasi Skotlannin Valioliigassa 11 ottelua lainasopimuksella Ross Countyn joukkueessa tammi-toukokuussa 2021. Hän teki maaliskuussa 2021 maalin Kilmarnockia vastaan. Hän siirtyi kesällä 2021 englantilaisseura Leeds Unitediin ja pelasi kaksi Englannin Valioliigan ottelua tammi-helmikuussa 2022. Hjelde siirtyi tammikuussa 2023 lainalle Englannin mestaruussarjassa pelaavaan Rotherham Unitediin, jossa hän pelasi 13 liigaottelua. Hän pelasi elokuussa 2023 yhden mestaruussarjaottelun Leedsissä. Tammikuussa 2024 hän siirtyi mestaruussarjassa pelaavaan Sunderlandiin, jossa hän pelasi kevään aikana 11 sarjaottelua. Hjelde pelasi yhden ottelun alle 21-vuotiaiden EM-kilpailuissa 2023. == Lähteet == Luokka:Norjalaiset jalkapalloilijat Luokka:Vuonna 2003 syntyneet Luokka:Elävät henkilöt
Ann Jäderlund

Ann Jäderlund (s. 1955) on ruotsalainen runoilija. Jäderlundin ensimmäinen suomennettu teos syvä rakkaus ei ketään (suom. Jyrki Kiiskinen) oli Pohjoismaiden neuvoston kirjallisuuspalkintoehdokkaana. Teos koostuu kahdestatoista runosarjasta, jotka muodostavat yhtenäisen kokonaisuuden. Teos sisältää suuren osan runoilijan urasta ja erilaisia tyyliperiodeja.Vesa Rantama, Poikkeuksellisen hyvä runosuomennos taivuttaa kieltä uuteen muotoon Helsingin Sanomat 14.1.2023. Viitattu 14.1.2023 Kokoelmasta kirjoittanut Tomi Sirviö pitää Jäderlundin runoutta hallitsemattoman oloisena, ja käsittääkseen ja löytääkseen merkityksiä hän etsii suuria linjoja. Runojen viimeinen säe auttaa avaamaan tulkintaa.Tomi Sirviö, Ann Jäderlund: syvä rakkaus ei ketään Maailman kirjat 19.11.2022, viitattu 14.1.2023. Teoksessa ei ole näytteitä Jäderlundin kohutusta kokoelmasta Som en gång varit äng (1988), josta sai alkunsa Ruotsin 1980-luvun kiivaimpiin kuuluva sanasota, josta käytetään nimitystä Jäderlunddebatten. Vesa Rantaman mukaan sanasota paljasti, että joidenkin mieskriitikoiden mielestä naisen kirjoittama kokeellinen runous on käsittämätöntä. Jäderlund ja Katarina Frostenson vaikuttivat osaltaan siihen, että naiset johtivat ensimmäisen kerran 1980-luvulla ruotsalaista runoutta. ==Palkinnot ja tunnustukset== ;LähdeJäderlund, Ann, Kirjasampo.fi. Viitattu 14.1.2023 * Sveriges Radios lyrikpris: 1994 * Göteborgs-Postenin kirjallisuuspalkinto: 1998 * De Nios stora pris: 2003 * Aniarapriset: 2010 ==Suomennetut teokset== * Syvä rakkaus ei ketään: runoja 1992–2015 (djupa kärlek ingen), suom. ja jälkisanat Jyrki Kiiskinen. Siltala 2022 ISBN 978-952-234-860-9 ;Suomennettuja runoja Jäderlundin runojen suomennoksia kokoelmasta Blomman och människobenet (2003) on julkaisussa Tuli & Savu 2005 ; nro 1. Suomentaja Annemari Heino.Jäderlund, Ann Lahden kaupunginkirjaston runotietokanta. Viitattu 14.1.2023 * Ihmistähtiä * Keltaiset iirikset * Kukassa mullassa * Missä on ystävän koti? * Vuokko == Lähteet == ==Aiheesta muualla== Luokka:Ruotsalaiset runoilijat Luokka:Vuonna 1955 syntyneet Luokka:Elävät henkilöt
Arnold Houbraken

thumb|upright|Arnold Houbraken Arnold Houbraken (1660–1719) oli alankomaalainen taidekirjailija, taidemaalari ja etsaaja. Hänen teoksiinsa kuuluu 1600-luvun hollantilaisia maalareita käsittelevä teos. Hänen poikansa ja oppilaansa Jacobus Houbraken oli kuparipiirtäjä."Houbraken, Arnold". Tietosanakirja. Osa 3, palsta 877. Tietosanakirja-osakeyhtiö 1911 ==Maalauksia== Tiedosto:Houbraken, Arnold - Pallas Athene Visiting Apollo on the Parnassus - 1703.jpeg|Pallas Athene bezoekt Apollo op de Parnassus. Tiedosto:Houbraken, Arnold - Commemoration of King Mausolus by Queen Artemisia.jpg|Kuningatar Artemisia kunnioittaa kuningas Mausolusta. == Lähteet == ==Aiheesta muualla== Luokka:Alankomaalaiset taidemaalarit Luokka:Alankomaalaiset kirjailijat Luokka:Vuonna 1660 syntyneet Luokka:Vuonna 1719 kuolleet
Omphalinaceae

Omphalinaceae on Agaricales-lahkoon kuuluva sieniheimo. Se sisältää ainakin kaksi sukua: napalakit (Omphalina) suppeassa merkityksessä sekä malikkamaisten sienten Infundibulicybe-suvun. Mahdollisesti myös ripukat (Rimbachia) kuuluvat samaan heimoon. Omphalinaceae-sienillä on kuiva, yleensä kuoppakeskustainen lakki. Heltat ovat johteiset. Itiöpöly vaihtelee valkoisesta kermanväriseen. Itiöt ovat läpikuultavat, sileät ja inamyloidit. Basidiot ovat nuijamaiset ja yleensä 4-itiöiset. Omphalinaceae-heimoa tavataan pohjoisella pallonpuoliskolla. Lajit ovat tyypillisesti lahottajasieniä. Omphalina licheniformis on kuitenkin jäkälän sieniosakas. == Lähteet == *
Lise Nørgaard

Lise Nørgaard (synt. Elise Jensen; 14. kesäkuuta 1917 Roskilde – 1. tammikuuta 2023 Humlebæk) oli tanskalainen toimittaja ja kirjailija. Hänet tunnettiin erityisesti Matador-televisiosarjan käsikirjoittajana. Nørgaard työskenteli vuosina 1935–1949 Roskilde Dagbladissa ja siirtyi sitten Politiken-lehteen. Vuosina 1968–1977 hän työskenteli Hjemmet-viikkolehdessä, kaksi viimeistä vuotta päätoimittajana. Nørgaardin kirjallinen tuotanto käsitti humoristisia arjen kuvauksia sekä muistelmateoksia, joista tunnetuimmat ovat Kun en pige ja De sendte en dame. Kaikkiaan häneltä ilmestyi 13 kirjaa. Nørgaard siunattiin Kööpenhaminan Pyhän Paavalin kirkossa 14. tammikuuta 2023. Tilaisuuteen osallistui muiden muassa varapääministeri Jakob Ellemann-Jensen. Nørgaard haudataan perhehautaan Roskildeen. ==Lähteet== ==Aiheesta muualla== Luokka:Tanskalaiset toimittajat Luokka:Tanskalaiset kirjailijat Luokka:Televisiokäsikirjoittajat Luokka:Yli satavuotiaiksi eläneet tanskalaiset Luokka:Vuonna 1917 syntyneet Luokka:Vuonna 2023 kuolleet
Ahmed El-Gendy

Ahmed El-Gendy (, s. 1. maaliskuuta 2000 Kairo) on egyptiläinen nykyaikainen viisiottelija ja olympiamitalisti. El-Gendy osallistui Tokion olympialaisissa 2020 miesten turnaukseen. Hän oli uinnissa viides, miekkailussa 15., ratsastuksessa 18. ja ampumajuoksussa toinen. El-Gendy sijoittui kokonaiskilpailussa toiseksi häviten voittajalle viisi pistettä. Hänellä on lisäksi kaksi MM-pronssia vuodelta 2021 yksilö- ja joukkuekilpailussa. ==Lähteet== Luokka:Egyptiläiset nykyaikaiset viisiottelijat Luokka:Egyptiläiset olympiamitalistit Luokka:Vuonna 2000 syntyneet Luokka:Elävät henkilöt
Aulanko MTB

Aulanko MTB on vuodesta 2014 lähtien järjestetty maastopyöräilyn kuntotapahtuma Aulangolla, Hämeenlinnassa. Tapahtuma järjestetään keväällä toukokuun lopulla. Reitti kiertää kansallismaisemissa Aulangon puistometsässä ja Aulangonjärven ympäri. Reitti on noin 25 km pitkä ja täysmatkaan tehdään kaksi kierrosta. Lapsille on ollut oma n. 6 km reitti vuodesta 2018 lähtien. Tapahtumakeskuksena on nykyisin Aulangon luontoliikuntakeskus, jossa on tapahtumakanslia, lähtö ja maali. Tapahtuma on suunnattu maastopyöräilyn harrastajille aloittelijoista tosi kuntoilijoihin. Tapahtuma ei edellytä kilpailulisenssiä, eikä kilpailukokemusta. Tapahtumaan on osallistunut vuosittain 100–450 maastopyöräilijää. Tapahtuman reitti kulkee osittain luonnonsuojelu- ja ampuma-alueilla, joilla ei saa muulloin pyöräillä. Tapahtuman aikana reitti on merkitty, mutta se ei ole suljettu muilta kulkijoilta. Tapahtuman järjestää Tawast Cycling Club ry. yhdessä kumppaneiden kanssa. Vuosi Matkat Osallistujat Tapahtumakeskus 2023 n. 24 km n. 45 km n. 200 Aulangon luontoliikuntakeskus 2022 n. 27 km n. 55 km n. 150 Scandic Aulangon kylpylä 2021 Jouduttiin perumaan koronarajoitusten vuoksi 2020 Jouduttiin perumaan koronarajoitusten vuoksi 2019 n. 27 km n. 55 km n. 450 Scandic Aulangon kykpylä 2018 n. 27 km n. 55 km n. 350 Scandic Aulangon kylpylä 2017 n. 27 km n. 55 km n. 300 Rantasipi Aulangon kylpylä 2016 n. 27 km n. 55 km n. 250 Rantasipi Aulangon kylpylä 2015 n. 27 km n. 55 km n. 200 Rantasipi Aulangon kylpylä 2014 n. 25 km n. 50 km n. 100 Aulangon Heikkilä == Lähteet == == Aiheesta muualla == * Aulangon luontoliikuntakeskus * Tawast Cycling Club ry. Luokka:Hämeenlinnan urheilutapahtumat Luokka:Maastopyöräily
Ikeja

Ikeja on Lagosin osavaltion pääkaupunki ja yksi osavaltion paikallishallintoalueista (LGA). Ikeja sijaitsee Nigerian lounaisosassa, 17 kilometriä Lagosin metropolialueen keskustasta luoteeseen. Vuonna 2006 Ikejan väkiluku oli 317 614. Ikeja on osa Lagosin suurkaupunkialuetta. Siellä sijaitsee muun muassa osavaltion parlamentti ja Murtala Muhammedin kansainvälinen lentoasema. Alkujaan paikkakuntaa asuttivat jorubat, ja seudulta haalittiin orjia 1800-luvun puoliväliin saakka. 1900-luvun alussa siitä tuli Lagosin maataloustuotantoalue, jossa kasvatettiin maan ensimmäiset kolapähkinät. Rautatieyhteyden Lagos-Ibadan rakentaminen (1901) ja Lagosin sataman kasvaminen muutti paikkakunnan luonteen Lagosin asumis- ja teollisuuslähiöksi. 1960-luvun puolivälissä perustettiin teollisuusalue. Vuonna 1976 Ikejasta tuli osavaltion pääkaupunki. Tiedosto:Ikeja Location map.png|Ikejan sijainti Lagosin osavaltion kartalla. Lagos State House of Assembly.jpg|Portti osavaltioparlamentin alueelle. Historic Link Between Mile 12 and Outer Lagos. Ketu - Ikorudu Road.jpg|Maantienäkymä. Lagos Airport Iwelumo-5.jpg|Murtala Muhammedin kansainvälinen lentoasema. == Lähteet == == Aiheesta muualla == Luokka:Nigerian kaupungit Luokka:Lagos (osavaltio)
Hedaya Malak

Hedaya Malak Wahba (, s. 21. huhtikuuta 1993 Azusa, Kalifornia, Yhdysvallat)on egyptiläinen taekwondoin ja olympiamitalisti. Malak on osallistunut olympialaisiin kolmesti. Ensimmäisen kerran hän oli mukana Lontoon olympialaisissa 2012, jolloin hän kilpaili 57 kg sarjassa. Tuolloin hän hävisi ensimmäisellä kierroksella uusiseelantialiselle Robin Cheongille. Neljä vuotta myöhemmin Rion olympialaisissa 2016 hän kilpaili samassa sarjassa. Hän voitti ensimmäisellä kierroksella kolumbialaisen Doris Patiñon. Puolivälierissä hän voitti japanilaisen Mayu Hamadan. Hävittyään välierissä espanjalaiselle Eva Calvolle, Malak otteli pronssiottelussa. Hän voitti ottelunsa belgialaista Raheleh Asemania vastaan voittaen uransa ensimmäisen olympiamitalin. Tokion olympialaisissa 2020 Malak otteli 67 kg sarjassa. Malak voitti ensimmäisellä kierroksella ranskalaisen Magda Wiet-Héninin yhdellä pisteellä, mutta hävisi puolivälierissä brittiläiselle Lauren Williamsille. Malak pääsi kuitenkin keräilyeriin, joissa voitti ensin tongalaisen Malia Pasekan ja seuraavaksi pronssiottelussa yhdysvaltalaisen Paige McPhersonin. Olympiamitalien lisäksi Malak on saavuttanut yhden Afrikan-mestaruuden (2016) ja kaksi muuta mitalia Afrikan mestaruuskilpailuista. Hänellä on myös useita turnausvoittoa kansainvälisistä turnauksista. ==Lähteet== Luokka:Egyptiläiset taekwondoinit Luokka:Egyptiläiset olympiamitalistit Luokka:Vuonna 1993 syntyneet Luokka:Elävät henkilöt
Khartoum (osavaltio)

Khartoum () on yksi Sudanin 18 osavaltiosta. Sen hallintokeskus on koko maan pääkaupunkina toimiva Khartum. Osavaltion pinta-ala on 22 142 neliökilometriä, ja väkiluvun arvioitiin vuonna 2018 olevan noin 7 993 900 henkeä. Khartoum on pinta-alaltaan Sudanin pienin osavaltio, mutta samalla väkirikkain. Se rajoittuu Aš Šamaliyan, Nahr an-Nilin, Kassalan, Al-Qadarifin, Al-Jaziran, An- Nil al-Abyadin ja Pohjois-Kordofanin osavaltioihin. Valtion virastot ja Sudanin tärkein lentokenttä sijaitsevat pääkaupunki Khartumissa. == Lähteet == Luokka:Sudanin osavaltiot
Pohjois-Kordofan

Pohjois-Kordofan () on yksi Sudanin 18 osavaltiosta. Sen hallintokeskus on El Obeid. Osavaltion pinta-ala on 185 302 neliökilometriä, ja väkiluvun arvioitiin vuonna 2018 olevan noin 2 216 200 henkeä. Osavaltion asukkaista 20 prosenttia asuu kaupungeissa ja 67 prosenttia maaseudulla; loput 13 prosenttia ovat nomadeja. Merkittävimpiin etnisiin ryhmiin kuuluvat baggarat, dar hamidit, kababishit, al-badriyat, al-majdainit ja al-hamarit. Väestön pääasiallisia tulonlähteitä ovat rikkaampien keskuudessa karjanhoito ja kaupankäynti, keskituloisilla puolestaan maatalous ja vuohien ja lampaiden myynti sekä kullankaivuu. Maantieteellisesti Pohjois-Kordofan koostuu suurelta osin kuivasta hiekkatasangosta, jolla kasvaa satunnaisia pensaita ja ruohoja; ainoastaan osavaltion itäosassa maaperä on hedelmällisempää. Sadekausi ajoittuu kesä-syyskuulle. Pohjois-Kordofan rajoittuu Khartoumin, Pohjois- Darfurin, Aš-Šamaliyan, Etelä-Kordofanin, Länsi-Kordofanin ja An-Nil al- Abyadin osavaltioihin. == Lähteet == Luokka:Sudanin osavaltiot
Bisi Silva

Bisi Silva (1962 – 12. helmikuuta 2019 Lagos) oli nigerialainen kuraattori.Oluremi C. Onabanjo, Bisi Silva Changed the Way We See African Photography Aperture 21.2.2019, viitattu 15.1.2023Bisi Silva (1962-2019) Artforum International 13.2.2019, viitattu 15.1.2023 Silva perusti Lagosin Centre for Contemporary Artin (CCA) vuonna 2007 ja toimi sen taiteellisena johtajana.Bisi Silva (1962-2019) Prince Claus Fund, viitattu 15.1.2023 Hän avasi sen kokeellisena tilana nuorille taiteilijoille. Lagosin kaupalliset galleriat olivat harvoin keskittyneet muuhun kuin maalaus- ja veistotaiteeseen, joten Silva pyrki luomaan laajempia taiteellisia mahdollisuuksia. Centre for Contemporary Artista tuli keskeinen afrikkalaisen taiteen näyttelyiden ja afrikkalaista taidetta koskevan tutkimuksen mahdollistaja. Sen tiloihin kerättiin myös suuri kirjasto. Samanaikaisesti Silva johti Kansainvälistä Àsìkò-taidekoulua ja edisti diskurssia nykytaiteesta eri kultturitaustoista tulevien ihmisten välillä. Hän kuratoi Centre for Contemporary Artissa muiden muassa näyttelyt Democrazy (2007–2008), Like a Virgin (Lucy Azubuike, Zanele Muholi, 2009) ja If I Could Save Time (Kelani Abass, 2016–2017). Silva toimi kuraattorina myös kansainvälisellä tasolla. Vuonna 2011 itsenäisenä ARS 11 -hankkeen osana Kiasmassa pidettiin J. D. 'Okhai Ojeikeren taiteeseen keskittynyt näyttely Moments of Beauty, jonka kuratoivat Silva ja Aura Seikkula.Moments of Beauty Kiasma-lehti No 48 Vol 14 (2011), viitattu 15.1.2023 Silva oli kymmenennen African Photography Encounters -tapahtuman taiteellinen johtaja Bamakossa. Hän oli myös kuratoimassa toista Thessalonikin nykytaiteen biennaalia (2009) sekä seitsemättä Dakarin biennaalia (Dak'Art, 2006) ja toimi 55. Venetsian biennaalin (2013) kansainvälisen tuomariston jäsenenä. Centre for Contemporary Artin, Menil Collectionin (Houston) ja Pulitzer Foundation for the Artsin (Missouri) yhteistyönä pidettiin vuosina 2012–2013 näyttely The Progress of Love. Vuonna 2014 Silva kuului Kiovan PinchukArtCentren Future Generation Art Prizen jakaneeseen kansainväliseen tuomaristoon. Vuonna 2018 hän oli jakamassa Hugo Boss Prizea. Silva julkaisi vuonna 2017 opetusohjelmaansa käsittelevän teoksen Àsìkò: On the Future of Artistic and Curatorial Pedagogies in Africa. Hän toimi Prinssi Clausin rahaston neuvonantajana ja kirjoitti lukuisiin kansainvälisiin taidelehtiin. Hän kuoli helmikuussa 2019 pitkään syöpää sairastettuaan. == Lähteet == Luokka:Nigerialaiset henkilöt Luokka:Kuraattorit Luokka:Vuonna 1962 syntyneet Luokka:Vuonna 2019 kuolleet
Mimmit

Mimmit on vuonna 2007 perustettu yhtye, joka soittaa lastenmusiikkia. Mimmit on pitänyt yli 600 konserttia Suomessa ja kuusi ulkomailla. Mimmit on myös tehnyt vuonna 2015 tunnuslaulun Japanin suurimman tavarataloketjun Mitsukoshi- Isetanin joulukampanjaan. Mimmeistä on tehty myös kolme ohjelmaa: Mimmikoto, Mimmit musapatti ja Mimmien muskari. Kaikkia ohjelmia on esitetty C More Juniori-kanavalla. Mimmikotoa ja muskaria ei esitetä enää televisiossa. Musapattia esitetään edelleen. == Diskografia == === Albumit === * * Maailman ympäri (2011) * Vuodenajat (2013) * Muskari (2015) * Ystävyys (2017) * * * Puhuri (2022) == Lähteet == Luokka:Suomalaiset lastenmusiikkiyhtyeet
Aš-Šamaliya

Aš-Šamaliya () on yksi Sudanin 18 osavaltiosta. Sen hallintokeskus on Dongola. Osavaltion pinta-ala on 348 765 neliökilometriä, ja väkiluvun arvioitiin vuonna 2018 olevan noin 936 300 henkeä. Niilin jokivartta lukuun ottamatta suurin osa osavaltion alueesta on autiomaata. Pohjoisessa on vanha brittien varuskuntakaupunki Wadi Halfa ja Sudanin puoleinen, Nubianjärveksi kutsuttu osa Nasserjärvestä. Osavaltio kuuluu historialliseen Nubian alueeseen. == Lähteet == Luokka:Sudanin osavaltiot
Lazarus Ekwueme

Lazarus Edward Nnanyelu Ekwueme (s. 28. tammikuuta 1936 Oko, Anambra) on nigerialainen säveltäjä ja musiikkitieteilijä.EKWUEME, Prof Lazarus Edward Nnanyelu Biographical Legacy & Research Foundation, viitattu 15.1.2023Ekwueme, Lazarus Edward Nnanyelu 1936- WorldCat Identities, viitattu 15.1.2023 Hän on työskennellyt myös näyttelijänä ja kuoronjohtajana. Ekwuemesta tuli ensimmäinen nigerialainen musiikin professori. Hän on myös Okon kuningaskunnan perinteinen hallitsija Anambran osavaltiossa. Hän on Nigerian varapresidenttinä toimineen Alex Ekwuemen nuorempi veli. Ekwueme opiskeli Umuahian Government Collegessa, Lontoon Royal College of Musicissa, Durhamin yliopistossa, Guildhall School of Music and Dramassa (Lontoo) ja Yalen yliopistossa (New Haven, Connecticut). Hänen väitöskirjatyönsä oli Ibo Choral Music: Its Theory and Practice (1972). Ekwueme on toiminut luennoitsijana Nigerian yliopiston (Nsukka) ja Lagosin yliopiston musiikin laitoksilla. World Festival of Black Artsin FESTAC 77 -tapahtumassa hän oli Nigerian kansalliskuoron koordinaattori. Ekwuemen sävellystuotannon joukossa on lukuisia kuoroteoksia. Hän on laatinut myös tutkimuksellisia kirjoja ja artikkeleita. Ekwueme on voittanut näyttelijänä Afrikan elokuva-akatemian palkinnon ja Africa Magic Viewers' Choice Awardsin. == Lähteet == Luokka:Nigerialaiset säveltäjät Luokka:Nigerialaiset musiikkitieteilijät Luokka:Vuonna 1936 syntyneet Luokka:Elävät henkilöt
Makurdi

Makurdi on Nigerian Benuen osavaltion pääkaupunki ja yksi osavaltion paikallishallintoalueista (LGA). Makurdi sijaitsee Nigerjoen sivuhaaran Benuejoen varrella Nigerian itäisessä keskiosassa, linnuntietä 185 kilometriä pääkaupunki Abujasta kaakkoon. Vuonna 2006 Ikejan väkiluku oli 297 398. Makurdi perustettiin noin 1927 kun rautatietä Port Harcourtista (449 km lounaaseen Makurdista) jatkettiin Josiin ja Kadunaan. Paikkakunnasta kehittyi nopeasti liikenteen ja kaupankäynnin keskus. Kun aiempi Benue-Plateaun osavaltio jaettiin kahdeksi osavaltioksi vuonna 1976, Makurdi valittiin Benuen osavaltion pääkaupungiksi. Benuejoen yli rakennettiin 800 metriä pitkä yhdistetty rautatie-maantiesilta (1932), joka vahvisti kaupungin asemaa keskeisenä liikenteen solmupisteenä. Kaupungin kautta kulkee valtatie ja siellä on lentoasema. Se on Nigerian pohjoisten osavaltioiden karjakuljetusten keskeinen jälleenrahtauspaikka. Nigerjoen veden ollessa korkealla kesä- marraskuussa, Makurdissa toimii tavarasatama, josta muun muassa seudulla kasvatettua seesaminsiementä ja puuvillaa laivataan Lokojaan (203 km länteen Niger- ja Benuejokien liittymäkohdassa) ja Nigerjoen deltan satamiin. Kaupunki on ympäröivällä alueella kasvatetun jamssin, durran, hirssin, riisin, kassavan, voipuun siemeniä (karitepähkinöitä), seesamiöljyn, maapähkinän, soijapavun ja puuvillan markkinapaikka. Siellä rakennetaan myös keskikokoisia jokiveneitä. 1970-luvun lopulla rakennettiin maaöljyn siirtoputki Makurdiin Port Harcourtin läheiseltä jalostamolta. Makurdin lähellä on laajat kalkkikivi- ja marmoriesiintymiä, ja kaupungin kaakkoispuolella Gbokossa on sementtitehdas. Kaupungissa toimii muun muassa Benuen osavaltioyliopisto ja Makurdin Joseph Sarwuan Tarkan yliopisto (aiempi Makurdin maatalouden federaatioyliopisto). == Lähteet == == Aiheesta muualla == *Klimatafel von Makurdi / Nigeria (ilmastotilasto) (dwd.de) Luokka:Nigerian kaupungit Luokka:Benue
Arvi Punttila

Arvi Punttila (6. lokakuuta 1897 – 12. kesäkuuta 1972) oli suomalainen säveltäjä, pasunisti ja kapellimestari.Arvi Punttila Biographical Dictionary of the Organ, viitattu 15.1.2023Otavan Musiikkitieto A–Ö, toim. Keijo Virtamo, uudistetun laitoksen 1. painos. Helsinki: Otava 1997 ISBN 951-1-14518-5 Punttila opiskeli Ilmari Krohnin ja Erkki Melartinin johdolla. Hän soitti Turun kaupunginorkesterin pasunistina vuosina 1928–1964. Lisäksi Punttila oli vuosina 1945–1950 ja 1953–1963 Turun Työväen Soittokunnan kapellimestarina.Tuulikki Pekkalainen, Historiaa Turun Työväenyhdistyksen Soittokunta, viitattu 15.1.2023 Aikoinaan hän oli toiminut Haminan punakaartin soittokunnassa.Tuulikki Pekkalainen, Lapset sodassa 1918 Tammi 11.3.2014 Punttilalle myönnettiin arvonimi director musices. Hänen sävellystensä joukossa ovat sinfonia (1949), konsertto orkesterille, useat puhallinteokset, baletti Vanha ja uusi ihminen (1950) sekä melodraama Myrskylintu (1949). Sävellystyön ohella Punttila teki lukuisia sovituksia muun muassa Jean Sibeliuksen, Erkki Melartinin, Selim Palmgrenin ja Toivo Kuulan kappaleista sekä kansanlauluista.Arkistoluettelo 733: Arvi Punttila Doria, viitattu 15.1.2023 == Lähteet == == Aiheesta muualla == * Music Finland Core: Arvi Punttilan sävellyksiä Luokka:Suomalaiset säveltäjät Luokka:Suomalaiset pasunistit Luokka:Suomalaiset kapellimestarit Luokka:Vuonna 1897 syntyneet Luokka:Vuonna 1972 kuolleet
An-Nil al-Azraq

An-Nil al-Azraq () on yksi Sudanin 18 osavaltiosta. Sen hallintokeskus on Ad- Damazin. Osavaltion pinta-ala on 45 844 neliökilometriä, ja väkiluvun arvioitiin vuonna 2018 olevan noin 1 108 400 henkeä. Noin 75 prosenttia väestöstä asuu maaseudulla ja 25 prosenttia kaupungeissa. Sudanin kaakkoisosassa Etiopian ja Etelä-Sudanin rajalla sijaitsevassa An-Nil al- Azraqissa elää yli 40 eri kansaa, ja etniset kiistat ovat repineet osavaltiota 2020-luvulla. Lokakuussa 2022 osavaltioon julistettiin taisteluiden takia 30-päiväinen poikkeustila. Yhteiskunta on sekä etnisesti että kulttuurisesti monimuotoinen. == Lähteet == Luokka:Sudanin osavaltiot
Anna Uhrväder

Anna Uhrväder (k. 1815) Vainio-Korhonen, Kirsi: Uhrväder, Anna. Kansallisbiografia-verkkojulkaisu. Studia Biographica 4. Helsinki: Suomalaisen Kirjallisuuden Seura, 1997– (viitattu 15.1.2023) Julkaisun pysyvä tunniste URN:NBN:fi-fe20051410; artikkelin pysyvä tunniste http://urn.fi/urn:nbn:fi:sks-kbg-007883 (ISSN 1799-4349, verkkojulkaisu) oli turkulainen kauppiaanrouva ja modisti. Hän harjoitti sekä myynti- että tilauskäsityötä. Hänen asiakaskuntaansa lukeutuivat niin kotikaupungin vallasväki kuin Turun lähipitäjienkin säätyläistö. ==Lähteet== Luokka:Vuonna 1815 kuolleet Luokka:Syntymävuosi puuttuu
Marketta Pietarintytär Parkkonen

Marketta Pietarintytär Parkkonen (1600-luku)Mäkelä-Alitalo, Anneli: Parkkonen, Marketta Pietarintytär. Kansallisbiografia-verkkojulkaisu. Studia Biographica 4. Helsinki: Suomalaisen Kirjallisuuden Seura, 1997– (viitattu 15.1.2023) Julkaisun pysyvä tunniste URN:NBN:fi-fe20051410; artikkelin pysyvä tunniste http://urn.fi/urn:nbn:fi:sks-kbg-008861 (ISSN 1799-4349, verkkojulkaisu) oli kerjäläinen, joka esittäytyi noitana. Hän tunnusti harjoittamiaan noitatemppuja raastuvanoikeudelle yksityiskohtaisesti. Raastuvanoikeus ei uskonut Parkkosen noituuteen ja määräsi tälle tuntuvat sakot. ==Lähteet== Luokka:1600-luvulla kuolleet Luokka:Noitavainot Ruotsin valtakunnassa
Beata Jönsintytär

Beata Jönsintytär (K 1675) Pohls, Maritta: Beata Jönsintytär. Kansallisbiografia-verkkojulkaisu. Studia Biographica 4. Helsinki: Suomalaisen Kirjallisuuden Seura, 1997– (viitattu 15.1.2023) Julkaisun pysyvä tunniste URN:NBN:fi-fe20051410; artikkelin pysyvä tunniste http://urn.fi/urn:nbn:fi:sks-kbg-003915 (ISSN 1799-4349, verkkojulkaisu) oli suomalainen postimestari. Miehensä kuoleman jälkeen Beata Jönsintytär toimi tämän seuraajana postimestarina. ==Lähteet== Luokka:Vuonna 1675 kuolleet Luokka:Suomalaiset postimestarin lesket Luokka:Syntymävuosi puuttuu
Margaretha Florina

Margaretha Erikintytär Florina (K 1705) Pohls, Maritta: Florina, Margareta. Kansallisbiografia-verkkojulkaisu. Studia Biographica 4. Helsinki: Suomalaisen Kirjallisuuden Seura, 1997– (viitattu 15.1.2023) Julkaisun pysyvä tunniste URN:NBN:fi-fe20051410; artikkelin pysyvä tunniste http://urn.fi/urn:nbn:fi:sks-kbg-003917 (ISSN 1799-4349, verkkojulkaisu) oli suomalainen postimestari. Miehensä kuoleman jälkeen Margaretha Florina toimi tämän seuraajana postimestarina. Margareta Florina oli tullimies Johan Wendellin leski. Wendell oli tullut Kokkolaan Oulusta tullitarkastaja Erik Tawastin valitsemana. Wendell kantoi vuodet 1668–1680 Kokkolan kaupungin pikkutullia. Johan Wendell valittiin 1694 Kokkolan postimestariksi. Hän ennätti hoitaa virkaa vain vuoden verran, sillä hän kuoli 1695. Oletettavasti Margareta Florina hoiti virkaa miehensä kuolemasta asti, vaikka hänet mainitaan ensimmäisen kerran vasta vuoden 1697 postimestareiden luettelossa. Tullimies, postimestari Johan Wendellin puoliso Margareta Erikintytär Florina oli viimeisiä naisia, jolle miehen kuoltua konservoitiin tämän virka. Margareta Florina lopetti viranhoidon vuoden 1705 alussa. Posti siirtyi pois talosta, sillä Margareta Florinan seuraaja oli kaupungin pormestari Karl Forsman. Hän kymmenvuotisen uran postin palveluksessa; näin pitkää valtakirjaa virkaan naiset eivät enää myöhemmin saaneet. Seuraavalla vuosisadalla postimestarien lesket saattoivat enää saada yhden tai kaksi armonvuotta järjestääkseen elantonsa jollakin tavalla. Margareta Florinan isä oli Vaasan kirkkoherran Thomas Thomae Florinuksen poika Erik Florinus, joka toimi Uudenkaarlepyyn kappalaisena. Thomas Florinuksen tytär, siis Margareta Florinan täti, Margareta Tuomaksentytär Florina oli Vaasan postimestari 1650-luvulla kolmen vuoden ajan. ==Lähteet== Luokka:Vuonna 1705 kuolleet Luokka:Suomalaiset postimestarin lesket Luokka:Syntymävuosi puuttuu Luokka:1640-luvulla syntyneet
Catharina Bengtintytär

Catharina Bengtintytär (k. 1700)Pohls, Maritta: Catharina Bengtintytär. Kansallisbiografia-verkkojulkaisu. Studia Biographica 4. Helsinki: Suomalaisen Kirjallisuuden Seura, 1997– (viitattu 15.1.2023) Julkaisun pysyvä tunniste URN:NBN:fi-fe20051410; artikkelin pysyvä tunniste http://urn.fi/urn:nbn:fi:sks-kbg-003919 (ISSN 1799-4349, verkkojulkaisu) oli suomalainen postimestari. Miehensä kuoleman jälkeen Catharina Bengtintytär toimi tämän seuraajana postimestarina. ==Lähteet== Luokka:Vuonna 1700 kuolleet Luokka:Suomalaiset postimestarin lesket Luokka:Syntymävuosi puuttuu
Anna Danielintytär

Anna Danielintytär (k. 1685) Pohls, Maritta: Anna Danielintytär. Kansallisbiografia-verkkojulkaisu. Studia Biographica 4. Helsinki: Suomalaisen Kirjallisuuden Seura, 1997– (viitattu 15.1.2023) Julkaisun pysyvä tunniste URN:NBN:fi-fe20051410; artikkelin pysyvä tunniste http://urn.fi/urn:nbn:fi:sks-kbg-003918 (ISSN 1799-4349, verkkojulkaisu) oli suomalainen postimestari. Miehensä kuoleman jälkeen Anna Danielintytär toimi tämän seuraajana postimestarina. ==Lähteet== Luokka:Vuonna 1685 kuolleet Luokka:Suomalaiset postimestarin lesket Luokka:Syntymävuosi puuttuu
Etelä-Kordofan

Etelä-Kordofan () on yksi Sudanin 18 osavaltiosta. Sen hallintokeskus on Kaduqli. Osavaltion pinta-ala on 79 470 neliökilometriä, ja väkiluvun arvioitiin vuonna 2018 olevan noin 1 300 700 henkeä. Etelä-Kordofan on perustettu vuonna 1994 ja rajoittuu etelässä Etelä-Sudanin Unityn ja Ylä- Niilin osavaltioihin. Osa osavaltiosta on kapinallisryhmien hallinnassa. Etelä-Kordofanin eteläosan alangot ovat pääosin savisia ja hiekkaisia ruohostomaita; yhdessä hiekkadyynien kanssa ne kattavat noin kaksi kolmasosaa osavaltion pinta-alasta loppuosan kuuluessa pääosin Nubavuoriin. Kuivuuden, toistuvien tulvien ja aavikoitumisen kaltaiset luonnonkatastrofit ovat alueella tavallisia. Myös ruoasta on pulaa, ja kaivojen kuivuminen ja laidunmaiden köyhtyminen ovat lisänneet paimentolaisten ja maanviljelijöiden välisiä jännitteitä koko Sahelin alueella. Talous perustuu pääosin maanviljelyyn ja karjanhoitoon, kun taas kaupankäynti on suhteellisen harvinainen elinkeino. Alueelta löytyy myös öljyä ja kultaa. Vuonna 2011 tapahtuneen Etelä-Sudanin irtautumisen Sudanista aiheuttamat konfliktit ovat synnyttäneet laajamittaista pakolaisuutta myös Etelä-Kordofanissa, mikä on pahentanut väestön ankaraa köyhyyttä entisestään. == Lähteet == Luokka:Sudanin osavaltiot
Karin Thomaksentytär

Karin Thomaksentytär (noin 1610–1697)Mäkelä-Alitalo, Anneli: Karin Thomaksentytär. Kansallisbiografia-verkkojulkaisu. Studia Biographica 4. Helsinki: Suomalaisen Kirjallisuuden Seura, 1997– (viitattu 15.1.2023) Julkaisun pysyvä tunniste URN:NBN:fi-fe20051410; artikkelin pysyvä tunniste http://urn.fi/urn:nbn:fi:sks-kbg-003913 (ISSN 1799-4349, verkkojulkaisu) oli suomalainen nimismies ja emäntä. Karin Thomaksentytärtä on pidetty eräänä Suomen pitkäaikaisimpana 1600-luvun nimismiehenä. Hän hoiti tehtäviään Paraisilla yli 40 vuotta. Karinin isoisä, isä, aviomies, poika ja pojanpoika olivat myös nimismiehiä. ==Lähteet== * Ohlander, Ann-Sofie : Tusen svenska kvinnoår, 2008. Upplaga 3. uppl. === Viitteet === Luokka:Vuonna 1697 kuolleet Luokka:Suomalaiset tuomarit Luokka:Syntymävuosi puuttuu
Tuomas Pursio

Tuomas Pursio (s. 1970) on suomalainen ooppera- ja konserttilaulaja, joka on äänialaltaan bassobaritoni.Otavan Musiikkitieto A–Ö, toim. Keijo Virtamo, uudistetun laitoksen 1. painos. Helsinki: Otava 1997 ISBN 951-1-14518-5Bio Tuomas Pursio, viitattu 15.1.2023 Pursio aloitti laulamisen Cantores Minores -kuorossa vuonna 1977. Hän opiskeli laulua Sibelius-Akatemiassa ja Zürichin kansainvälisellä oopperastudiolla. Yksityisopetusta hän sai Tom Krauselta, László Polgárilta ja Jukka Rasilaiselta. Sittemmin häntä on opettanut myös Elisabeth Werres. Pursio esiintyi ensimmäisen kerran Cantores Minoresin solistina vuonna 1995 Johann Sebastian Bachin Johannes-passion esityksessä. Vuonna 1996 Pursio sai Lappeenrannan valtakunnallisen laulukilpailun toisen palkinnon parhaana miesten sarjassa.Tuomas Pursio Suomen Kansallisooppera ja -baletti, viitattu 15.1.2023 Pursio kiinnitettiin solistiksi Deutsche Oper am Rheiniin vuonna 1996. Hän siirtyi solistina Erfurtin teatteriin vuonna 2000 ja sieltä Leipzigin oopperaan vuonna 2002. Vierailijana Pursio on esiintynyt muun muassa Savonlinnan oopperajuhlilla, Staatsoper Unter den Lindenissa, Glyndebournen oopperafestivaalilla ja Tokiossa. Hän on vieraillut usein myös Suomen kansallisoopperassa ja -baletissa. Pursio on esiintynyt Kansallisoopperassa ja -baletissa rooleissa muiden muassa Taikahuilussa, Così fan tuttessa, Figaron häissä, Don Giovannissa, Reininkullassa, Rigolettossa ja Toscassa.Tuomas Pursio Suomen kansallisoopperan ja -baletin esitystietokanta, viitattu 15.1.2023 Hän on esiintynyt myös Kuhmon kamarimusiikissa. Pursion konserttiohjelmistoon on kuulunut kuoroteoksia muiden muassa Bachilta, Joseph Haydnilta, Wolfgang Amadeus Mozartilta ja Giuseppe Verdiltä. Hän on tehnyt esiintymisiä sellaisten orkesterien kuin Tapiola Sinfoniettan, Radion sinfoniaorkesterin, Tukholman kuninkaallisen filharmonisen orkesterin ja Auckland Philharmonia Orchestran kanssa. Pursio on osallistunut levytyksiin Richard Wagnerin Nürnbergin mestarilaulajista Marek Janowskin johdolla, Verdin Naamiohuveista Riccardo Chaillyn johdolla ja Robert Schumannin Manfredista Mario Venzagon johdolla. == Lähteet == Luokka:Suomalaiset oopperalaulajat Luokka:Suomalaiset bassobaritonit Luokka:Vuonna 1970 syntyneet Luokka:Elävät henkilöt
Edvard Hirmu

Edvard Hirmu (11. marraskuuta 1867 Kemin maalaiskunta – 13. tammikuuta 1933 Helsinki) oli suomalainen Kemissä vaikuttanut pankinjohtaja, kunnallisneuvos ja konsuli. Hän oli muun muassa Kemin Energia Oy:n edeltäjän Kemin Sähkö- Osakeyhtiön perustaja ja toimitusjohtaja.Kuolinilmoitus, Helsingin Sanomat, 15.01.1933, nro 13, s. 2, Kansalliskirjaston digitaaliset aineistotKonsuli Edvard Hirmu, Helsingin Sanomat, 15.01.1933, nro 13, s. 6, Kansalliskirjaston digitaaliset aineistotKemin satavuotinen sähköhistoria kirjoihin ja kansiin, Yle Uutiset 24.9.2013 Edvard Hirmu kävi alkeiskoulunsa Ruotsin puolella. Hän kävi sitten Raahen Porvari- ja Kauppakoulun ja teki opintomatkoja Ruotsiin, Saksaan ja Venäjälle. Hirmu toimi Kansallis-Osake-Pankin Kemin konttorin johtajana 1892–1932. Vuodesta 1907 alkaen hän toimi myös Kauppa Oy Matti Hirmun toimitusjohtajana. Hän oli mukana perustamassa Kemin Saha Oy:tä ja Kemin Sähkö Oy:tä ja hän oli 1912 perustetun Kemin Sähkö Oy:n toimitusjohtajana kuolemaansa saakka.Kemin Sähköosakeyhtiö perustetaan, Kemin Energia ja Vesi Oy:n historiaa Hirmu oli Kemin kaupunginvaltuuston jäsenenä ja hän toimi Kemin rahatoimikamarin puheenjohtajana ja kassanhoitajana. Hän teki aloitteen Tornion radan rakentamisesta. Hirmu oli Kemin Purjehdusseuran kommodorina vuodesta 1923, Kemin vapaapalokunnan päällikkönä 10 vuoden ajan, Kemin Suomalaisen Klubin puheenjohtajana ja Suojeluskuntalaivaston Perä- Pohjolan laivueen päällikkönä 1924–1927. Hänestä tuli Tanskan varakonsuli 1917 ja Ruotsin varakonsuli 1921. Hirmu sai kunnallisneuvoksen arvon 1914. Edvard Hirmu kuoli tammikuussa 1933 Eiran sairaalassa Helsingissä vaikean leikkauksen jälkeen. == Lähteet == Luokka:Suomalaiset pankinjohtajat Luokka:Suomalaiset yritysjohtajat Luokka:Kemin kaupunginvaltuutetut Luokka:Vuonna 1867 syntyneet Luokka:Vuonna 1933 kuolleet
Hannu Lundén

Hannu Tapio Lundén (21. lokakuuta 1952 Turku – 20. tammikuuta 2017 Turku) oli suomalainen juristi ja elintarvikealan yrittäjä ja yritysjohtaja, joka sai kauppaneuvoksen arvonimen. Viitattu 15.1.2023. Lundénin vanhemmat olivat talousneuvos Uuno Ensio Lundén ja Aino Helena Lindström ja puoliso vuodesta 1980 kotitalousopettaja Päivi Tuulikki Pietilä. Lundén tuli ylioppilaaksi Turun Lyseosta 1971 ja valmistui oikeustieteen kandidaatiksi Turun yliopistosta 1976. Auskultoituaan Vehmaan tuomiokunnassa hän sai varatuomarin arvon 1978. Lundén oli Keskinäisen vakuutusyhtiö Sammon lakimies 1976–1977 ja Oy Lunden & Co Ab:n, vuodesta 1999 Oy Lunden Ab, osakas ja toimitusjohtaja vuodesta 1978. Hän oli myös Oy Lunden Catering Ab:n toimitusjohtaja ja Oy Lunden Food Ltd:n, vuodesta 2005 Oy Lunden Ab Jalostaja, toimitusjohtaja. Lundénilla oli lisäksi useita asiantuntija- ja luottamustehtäviä. Kauppaneuvoksen arvonimen hän sai 2005. Partioliikkeessä aktiivisesti toimineen Lundénin mukaan on nimetty rahasto Lounais-Suomen partiopiirissä. Hänet muistetaan lahjoittajana, joka tuki partiolaisten ohella myös muun muassa orpolapsia Keniassa ja huumeongelmien ratkaisemista. == Lähteet == ==Aiheesta muualla== * Luokka:Suomalaiset juristit Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Suomalaiset lahjoittajat Luokka:Vuonna 1952 syntyneet Luokka:Vuonna 2017 kuolleet